Správa o hospodárení SAG za rok 2019

V druhom roku svojho tretieho funkčného obdobia Výbor SAG pod vedením Miroslava Poliaka pokračoval v zodpovednom hospodárení. Schválil mierne deficitný rozpočet, ktorý sa následne významne zvýšil vďaka získanej dotácii z MŠVVaŠ a hospodárenie nakoniec skončilo z pozitívnym saldom. Konečný stav čerpania rozpočtu je uvedený v nasledujúcej tabuľke:

Položka	Plán	Stav	Poznámka	
Príjmy	    2 350,00 € 	  10 593,30 € 	 	
Členské	       700,00 € 	    2 270,02 € 	 	
Dotácia z MŠ	 	    6 000,00 € 	1000,-E odmena za športové výkony 2018, 5000,-E dotácia na Rozvoj športov, ktoré nie sú uznanými podľa Zákona o športe	
úroky	 	          0,86 € 	zo sporiaceho účtu, na ktorý bola poukázaná dotácia (po odrátaní zrážkovej dane 0,14 E)	
Podiel zaplatenej dane 2 %	    1 000,00 € 	    1 072,42 € 	 	
Dary	       650,00 € 	    1 250,00 € 	 	
Výdavky	    2 790,00 € 	    9 132,63 € 	 	
EGF -členské	       200,00 € 	       200,00 € 	 	
IGF- Členské	       200,00 € 	       195,00 € 	 	
Odmena za športové výkony 2018	 	    1 000,00 € 	P. Lisý- vyplatenie dotácie z MŠ	
Réžia a služby	       170,00 € 	       188,78 € 	vedenie účtu, potvrdenia k žiadostiam, notárske overenia ... (položka je čiastočne čerpaná z dotácie MŠ)	
GPS a GPSJ	       300,00 € 	       300,00 € 	ceny do Grand Prix Slovakia (GPS 200 EUR, GPSJ 100 EUR)	
Medaile pre majstrovské kategórie	       120,00 € 	       179,99 € 	rengo, páry, 9x9, 13x13, ženy, muži, ženy, juniori, bleskovky plus reklamný banner	
MSR	       450,00 € 	       556,70 € 	Prenájom priestorov (celá položka je čerpaná z dotácie MŠ)	
Festival Go	       350,00 € 	       600,00 € 	Prenájom priestorov a zariadení (celá položka je čerpaná z dotácie MŠ)	
Príspevky na činnosť klubov	 	    2 100,00 € 	Táto položka bola schválená počas roka Výborom SAG na podporu získavania aktívnych členov	
Podpora účasti na medzinárodných podujatiach Go	    1 000,00 € 	    3 812,16 € 	viď schválené pravidlá; 
príspevok na podporované medzinárodné podujatia (celá položka je čerpaná z dotácie MŠ)	

Vyššie výdavky oproti plánu boli schválené na rokovaniach výboru, a súvisia s účelovo viazanými darmi, ktoré asociácia obdržala počas roka.
Asociácia ku koncu roka 2019 neevidovala žiadne záväzky. Majetok Asociácie tvoria len finančné prostriedky. Jeho stav sa oproti minulému roku vzrástol skoro o 1500 €:

Stav majetku k	31.12.2019	31.12.2018	31.12.2017	31.12.2016	31.12.2015	31.12.2014	
Bankové účty	9 154,33 €	8 054,18 €	7 198,64 € 	7 427,70 € 	 6 508,31 € 	3 561,78 €	
Pokladňa	471,84 €	111,32 €	    482,81 € 	     64,05 € 	    131,34 € 	77,12 €	
Spolu	9 626,17 €	8165,50 €	 7 681,25 €	7 491,75 €	6 639,65 €	3 638,90 €	

Príjmy, s ktorými možno trvalo počítať sú členské príspevky, podiely na zaplatenej dani (2%) a ostatné dary. Očakávania vyšších príjmov z podielu na zaplatenej dani sa vďaka využitiu potvrdení o dobrovoľníckej činnosti naplnili. Významne narástol príjem z členských príspevkov (o vyše1500 €) ako výsledok snáh o získanie statusu uznaného športu. 
Ďakujeme všetkým, kto v roku 2019 asociáciu alebo jednotlivé turnaje finančne podporili a obraciame sa k členskej základni s prosbou o podporu aj v tomto roku. Ešte stále je možné podávať vyhlásenia k poukázaniu podielu zaplatenej dane (2%).
Hlavným cieľom v oblasti hospodárenia zostáva aj naďalej zvyšovanie príjmov. Tento cieľ sa nám darí napĺňať. V roku 2020 sa SAG vďaka úsiliu prezidenta SAG podarilo získať dotáciu vo výške 10 600 €.

V Bratislave 6.9.2020

Juraj Waczulík
Hospodár SAG